ཉེ་ལམ་སྤྱི་ལོ་༢༠༡༥ཟླ༣ཚེས་༢༡ཉིན་བོད་ཀྱི་བང་ཆེན་གྱི་གསར་འགོད་པ་ཆོས་ཉིད་འོད་ཟེར་གྱིས་ཁོ་བོའི་བསམ་ཚུལ་ཞིག་བང་ཆེན་དྲ་ཚིགས་དང་གསར་ལམ་དུ་སྤེལ་བར་ལན་འདེབས་བྱེད་དགོས་ཀྱི་དགོས་གལ་ཆེན་པོ་མ་མཐོང་མོད་མ་དག་པ་མུ་མཐུད་དུ་ལྷག་ཚེ་བདེན་པ་ནག་བསུབ་ཏུ་གཏོང་རྒྱུའི་ཉེན་ཁ་ཡོད་པར་བརྟེན་ལན་འདེབས་ཐུང་ཙམ་བྱེད་རྒྱུར།བོད་ཀྱི་བུད་མེད་ལྷན་ཚོགས་ནི་བོད་བསྟན་སྲིད་མི་རིགས་དང་བཅས་པ་དཀའ་ཁག་གི་གནས་སྐབས་སུ་བོད་ལ་རང་དབང་དགོས་པའི་འབོད་སྒྲ་སྒྲོགས་མཁན་གྱི་ལོ་རྒྱུས་རང་བཞིན་ལྡན་པའི་ཚོགས་སྡེ་ཞིག་ཡིན་པ་སྨྲས་མེད་དང་།བཙན་བྱོལ་དུ་སླེབས་ནས་ཀྱང་༸གོང་ས་སྐྱབས་མགོན་ཆེན་པོ་མཆོག་གི་བཀའ་དགོངས་ལམ་སྟོན་གཞིར་བཟུང་།བཙན་བྱོལ་བོད་མིའི་སྒྲིག་འཛུགས་ལ་ཕྱྭར་བ་དཔུང་འདེགས་བྱེད་པའི་བཙན་བྱོལ་ནང་གི་ཚོགས་སྡེ་ཆེ་ཤོས་ཤིག་ཡིན་ལ་ཚོགས་སྡེ་འདི་མང་གཙོའི་ལུགས་དང་མཐུན་པའི་སྒོ་ནས་ཆབ་སྲིད་ཀྱི་ལངས་ཕྱོགས་ལམ་དབུ་མར་ཤར་བསྐྱོད་བྱེད་བཞིན་ཡོད་པ་གཞི་རྩའི་ལྟ་གྲུབ་དེ་ཡིན།